**Barbora Špotáková** (s. 30. kesäkuuta 1981 Jablonec nad Nisou, Tšekkoslovakia) on tšekkiläinen yleisurheilija, päälajinaan keihäänheitto. Hän on pitänyt hallussaan naisten keihäänheiton maailmanennätystä (72,28) syksystä 2008 lähtien.

Ura
---

Špotáková aloitti yleisurheilu-uransa ottelijana ja kilpaili vuonna 2000 Santiago de Chilen nuorten MM-kisoissa seitsenottelussa, jossa sijoittui neljänneksi pistein 5689. Samana vuonna hän myös voitti kansainvälisen moniottelutapahtuman (International Combined Events Meeting) Hexamissa ennen muuttamistaan Yhdysvaltoihin. Yhdysvalloissa Špotáková erikoistui keihäänheittoon, ja vuonna 2002 hän osallistui Münchenin EM-kisoihin keihäänheitossa mutta karsiutui tuloksella 51,71. Vuotta myöhemmin hän voitti Tšekin mestaruuden keihäänheitossa. Hän karsiutui myös Ateenan olympialaisissa 2004 tuloksella 58,20. Vuonna 2004 Špotáková otteli myös kymmenottelussa tuloksen 6749 Talencessa, joka on kaikkien aikojen kuudenneksi paras tulos naisten kymmenottelussa. Seuraavana vuonna hän heitti kuudenneksi Euroopan talviheittocupissa, toiseksi Euroopan cupin ykkösliigassa tuloksella 59,74 ja voitti maansa mestaruuden mutta karsiutui Helsingin MM-kisoissa. Myöhemmin samana vuonna hän voitti Universiadit heitettyään 60,73.

Špotáková voitti vuonna 2006 Tšekin mestaruuden sekä Euroopan cupin ykkösliigan tuloksella 64,68. Göteborgin EM-kisoissa hän voitti hopeaa tuloksella 65,64 ja kauden lopussa hän voitti IAAF:n yleisurheilufinaalin heitettyään 66,21. Vuoden lopuksi hänet valittiin Tšekissä vuoden naisurheilijaksi. Špotáková voitti 2007 maansa mestaruuden ja oli toinen Euroopan cupin ykkösliigassa. Osakan MM-kisoissa hän voitti kultaa silloisella ennätyksellään 67,07. Myöhemmin syksyllä hän paransi ennätyksensä lukemiin 67,12 voittaessaan IAAF:n yleisurheilufinaalin. 31. toukokuuta 2008 Špotáková heitti Espanjan Zaragozassa ennätyksekseen 69,15 ja nousi kaikkien aikojen listalla neljänneksi. 

Pekingin olympialaisissa 2008 Špotáková voitti olympiakultaa tuloksella 71,42. Špotákován voittoheitto tuli viimeisellä yrityksellä, ja hän jätti heitollaan Venäjän Marija Abakumovan toiselle sijalle. Špotákován tulos oli hänen oma ennätyksensä ja Euroopan ennätys. Se jäi vain 28 senttimetriä Osleidys Menéndezin maailmanennätyksestä ja oli kaikkien aikojen tilaston toiseksi pisin heitto. Stuttgartissa 13. syyskuuta 2008 Špotáková heitti IAAF:n yleisurheilufinaalissa uuden maailmanennätyksen 72,28 m. Hän voitti kauden aikana myös Tšekin mestaruuden ja Euroopan cupin ykkösliigan ja valittiin jälleen kotimaansa vuoden naisurheilijaksi.

Špotáková valmistui maatalousalan yliopistosta toukokuussa 2009 ja sijoittui kesäkuussa toiseksi Euroopan joukkuemestaruuskilpailuissa. Berliinin MM-kisoissa hän saavutti hopeaa tuloksella 66,42 metriä. Hän sijoittui toiseksi myös IAAF:n yleisurheilufinaalissa. Hän voitti Tšekin mestaruuden 2009 ja 2010. Barcelonan EM-kilpailuissa 2010 hän sai pronssia tuloksella 65,36. Hän voitti Euroopan joukkuemestaruuskilpailujen ykkösliigan 2010 ja oli kolmas superliigassa 2011. 

Daegun MM-kilpailuissa 2011 Špotáková sijoittui alun perin toiseksi mutta nousi voittajaksi kun Marija Abakumova hylättiin vuonna 2018 dopingin takia. Špotáková heitti parhaansa 71,58 m kilpailun viidennellä kierroksella ja ohitti kilpailua johtaneen Abakumovan 33 senttimetrillä. Abakumova heitti vielä samalla kierroksella kaikkien aikojen toiseksi pisimmän heiton 71,99 m.

Lontoon olympialaisissa 2012 Špotáková voitti kultaa neljännen kierroksen heitollaan 69,55 m. Hän voitti Tšekin mestaruuden 2012 ja Euroopan joukkuemestaruuskilpailujen superliigan 2014. Hän voitti Euroopan-mestaruuden Zürichissä 2014 viidennen kierroksen heitollaan 64,41. Hän voitti samana vuonna myös maanosien cupin. Vuonna 2015 hän voitti Euroopan joukkuemestaruuskilpailujen ykkösliigan ja Tšekin mestaruuden. Pekingin MM-kilpailuissa 2015 hän oli yhdeksäs. Špotáková voitti Tšekin mestaruuden jälleen 2016. Amsterdamin EM-kilpailuissa 2016 hän sijoittui viidenneksi. Hän saavutti pronssia Rio de Janeiron olympialaisissa viidennen kierroksen heitollaan 64,80. Hän voitti 2017 Tšekin mestaruuden ja Euroopan joukkuemestaruuskilpailujen superliigan. Hän voitti MM-kultaa Lontoossa 2017 tuloksella 66,76 m. Hän voitti 2019 kotimaansa mestaruuden ja sijoittui yhdeksänneksi Dohan MM-kilpailuissa. Vuodelle 2021 siirretyissä Tokion olympialaisissa hän karsiutui loppukilpailusta. Hän voitti Tšekin-mestaruuden 2021 ja 2022. Münchenin EM-kilpailuissa 2022 hän saavutti pronssia tuloksella 60,68.

Špotákován valmentajana on ollut vuoteen 2010 saakka ja uudelleen vuosina 2015–2020 Rudolf Cerny, vuosina 2010–2014 Jan Železný ja vuodesta 2020 lähtien Jan Tylče.

Špotáková on valittu Tšekissä vuoden yleisurheilijaksi yhdeksän kertaa vuosina 2007–2012, 2014 ja 2016–2017.

Spotakova MM-kisoissa 2007, jossa hän voitti kultamitalin.

Henkilökohtaiset ennätykset
---------------------------

Ulkorata
* 100 metrin juoksu: 12,99 (2004)
* 200 metrin juoksu: 25,33 (2000)
* 400 metrin juoksu: 1.00,17 (2004)
* 800 metrin juoksu: 2.18,29 (2000)
* 1 500 metrin juoksu: 6.01,61 (2004)
* 100 metrin aitajuoksu: 13,99 (2000)
* 400 metrin aitajuoksu: 1.02,68 (1998)
* Korkeushyppy: 178 (2000)
* Seiväshyppy: 260 (2004)
* Pituushyppy: 565 (2000)
* Kuulantyöntö: 14,53 (2007)
* Kiekonheitto: 36,80 (2002)
* Keihäänheitto: 72,28 (2008)
* Seitsenottelu: 5880 (2012)
* Kymmenottelu: 6749 (2004)

Sisärata
* 200 metrin juoksu: 25,36 (2007)
* 60 metrin aitajuoksu: 8,68 (2007)
* Korkeushyppy: 172 (2010)
* Pituushyppy: 553 (2000)
* Kuulantyöntö: 14,51 (2010)
* Viisiottelu: 3710 (2000)

Lähteet
-------

* Barbora Špotáková Kansainvälinen yleisurheiluliitto.  (englanniksi)
* Barbora Špotáková Tilastopaja (vaatii kirjautumisen, maksullinen palvelu).  (englanniksi)

### Viitteet

1. ↑  IAAF: Javelin Throw - women - senior - outdoor | iaaf.org *iaaf.org*. Viitattu 28.6.2015.
2. ↑  Valiente, Emeterio: Spotakova’s 69.15m steals the show in Zaragoza  31.5.2008. IAAF. Viitattu 1.6.2008. (englanniksi)
3. ↑  Barbora Spotakova voittoon kaikkien aikojen keihäsfinaalissa *MTV3.fi*.  21.8.2008. MTV. Viitattu 21.8.2008.
4. ↑  Nerius kruunasi uransa maailmanmestaruuteen *Yle.fi*.  18.8.2009. YLE. Viitattu 18.8.2009.
5. ↑  Javelin Women Final *European Athletics*.  29.7.2010. Viitattu 30.7.2010. (englanniksi)
6. ↑  Latest sanctions for doping and non-doping violations – September 2018 athleticsintegrity.org (pdf) (englanniksi)
7. ↑  IAAF: Javelin Throw Series Result | 13th IAAF World Championships in Athletics *iaaf.org*. Viitattu 15.9.2019.
8. ↑  Abakumova vei huikean keihästrillerin *Yle.fi*.  2.9.2011. Viitattu 3.9.2011.
9. ↑  Athletics - Barbora SPOTÁKOVÁ *the-sports.org*. Viitattu 31.8.2015. (englanniksi)
10. ↑  Spotakova palasi Rudolf Cernyn valmennukseen *Yleisurheilu.fi*.  23.10.2015. Viitattu 18.7.2016.
11. ↑  Pinelli, Brian: After solid season’s debut, Spotakova pleased to be back on track *worldathletics.org*.  7.6.2020. Viitattu 21.7.2020. (englanniksi)
12. ↑  Atleta roku opanovala podeváté Špotáková  11.11.2017. Tšekin yleisurheiluliitto. Viitattu 17.11.2017.
13. ↑  Spotakova named Czech Athlete of the Year for record ninth time  12.11.2017. Euroopan yleisurheiluliitto. Viitattu 17.11.2017.

Aiheesta muualla
----------------

* Kuvia tai muita tiedostoja aiheesta **Barbora Špotáková** Wikimedia Commonsissa

  


|  |  |  |  |
| --- | --- | --- | --- |
| 

| * n
* k
* m
 Naisten keihäänheiton olympiavoittajat |
| --- |
|  |
| 
* 1932: Mildred Didrikson
* 1936: Tilly Fleischer
* 1948: Herma Bauma
* 1952: Dana Zátopková
* 1956: Inese Jaunzeme
* 1960: Elvīra Ozoliņa
* 1964: Mihaela Penes
* 1968: Angéla Németh
* 1972: Ruth Fuchs
* 1976: Ruth Fuchs
* 1980: María Colón
* 1984: Tessa Sanderson
* 1988: Petra Felke
* 1992: Silke Renk
* 1996: Heli Rantanen
* 2000: Trine Hattestad
* 2004: Osleidys Menéndez
* 2008: Barbora Špotáková
* 2012: Barbora Špotáková
* 2016: Sara Kolak
* 2020: Liu Shiying

 |

 |

Naisten keihäänheiton maailmanmestarit

|  |
| --- |
| 1983: Tiina Lillak |
1987: Fatima Whitbread |
1991: Xu Demei |
1993: Trine Hattestad |
1995: Natalja Šikolenko |
1997: Trine Hattestad |
1999: Miréla Tzelíli |
2001: Osleidys Menéndez |
2003: Miréla Maniáni |
2005: Osleidys Menéndez |
2007: Barbora Špotáková |
2009: Steffi Nerius |
2011: Barbora Špotáková |
2013: Christina Obergföll |
2015: Katharina Molitor |
2017: Barbora Špotáková |
2019: Kelsey-Lee Barber |
2022: Kelsey-Lee Barber |
2023: Haruka Kitaguchi |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Tšekki

 |
|  |
| Henkilöt | 
* World Athletics
* Tilastopaja 🔒

 |

 |